# REPUBLIKA HRVATSKA

# ZAGREBAČKA ŽUPANIJA

**GRAD SAMOBOR**

**Gradsko vijeće**

KLASA: 021-05/20-01/1

URBROJ: 238-11-04-01/02-20-2

Samobor, 31.01.2020.

## ZAPISNIK

s 23. sjednice Gradskog vijeća Grada Samobora, održane 31. siječnja 2020. godine u prostorijama Autobusnog kolodvora Grada Samobora.

**Započeto u 7.00 sati**.

**NAZOČNI VIJEĆNICI:** Miljenko Bišćan, Željko Bošković, Davor Daničić, Irena Franceković, Damir Gorišek, Maja Gračanin, Ivan Horvat, Vinko Jaklenec, Đurđica Jančikić, Ivan Kaselj, Željko Mataušić, Lovro Mihelić, Matilda Mihaela Purić, Zlatko Rešetar, Vladimir Skendrović, Damir Skok, Miran Šoić, Ivana Šolčić, Franjo Štefanić, Luka Tomovski

**IZOČNI VIJEĆNICI**: Franjo Bedeničić, Irena Kapor, Svebor Labura, Andrija Noršić, Petra Vlahović

**OSTALI:**

* Željko Stanec, zamjenik gradonačelnika Grada Samobora
* Marinko Džepina,. pročelnik Upravnog odjel za gospodarstvo, razvoj i projekte EU
* Igor Rizmanovski, voditelj Referade za opće poslove i poslove Gradskog vijeća u Upravnom odjela za opće, pravne i tehničke poslove

**ZAPISNIČAR:** Igor Rizmanovski

**MIRAN ŠOIĆ** – Poštovane vijećnice i vijećnici, drage kolege, poštovane dame i gospodo koji ste se odazvali na našu današnju 23. sjednicu sazvanu po hitnom postupku, iz razloga što je Konačni prijedlog sporazuma pristigao u Grad Samobor, 28.01.2020., te je određeno da se isti treba potpisati 10.02.2020. godine. Iz tog razloga sazvana je sjednica po hitnom postupku, obzirom da vrijednost projekta (šezdeset pet milijuna kuna) prelazi ovlasti gradonačelnika propisane člankom 42. stavkom 1. točkom 5. Statuta Grada Samobora.

Molim gosp. Igora Rizmanovskog da prozove vijećnike i da utvrdimo da li imamo kvorum.

**IGOR RIZMANOVSKI** – Pristupamo utvrđivanju nazočnosti na sjednici prozivkom vijećnika, a koja prozivka je sastavni dio ovog zapisnika s obzirom da se sjednica ne snima.

**MIRAN ŠOIĆ** – Konstatiram da su od 25 vijećnika nazočno 20 vijećnika, a 5 je izočno, imamo kvorum i možemo donositi pravovaljane odluke, te otvaram našu 23. sjednicu Gradskog vijeća Grada Samobora.

Uz poziv za današnju sjednicu primili ste Prijedlog dnevnog reda.

Pitam da li ima prijedloga za izmjenu i dopunu dnevnog reda? Ako nema pitam tko je za ovakav prijedlog dnevnog reda?

Nakon provedenog glasovanja Gradsko vijeće Grada Samobora jednoglasno je (20 „za“) usvojilo sljedeći

**DNEVNI RED**

1. Prijedlog dopune odluke o davanju suglasnosti za provedbu aktivnosti na projektu Razvoja infrastrukture širokopojasnog pristupa na području gradova Samobor i Sveta Nedjelja te općine Stupnik
2. Ostale informacije.

**Prelazi se na rad po usvojenom Dnevnom redu.**

**AD1.)**

**MIRAN ŠOIĆ –** Prelazimo na prvu točku dnevnog reda - Prijedlog dopune odluke o davanju suglasnosti za provedbu aktivnosti na projektu Razvoja infrastrukture širokopojasnog pristupa na području gradova Samobor i Sveta Nedjelja te općine Stupnik.

Molim gosp. Marinka Džepinu, pročelnika Upravnog odjela za gospodarstvo, razvoj i projekte Europske unije da u ime predlagatelja da kratko uvodno obrazloženje.

**MARINKO DŽEPINA** – Daje kratko uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** – Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog dopune odluke o davanju suglasnosti za provedbu aktivnosti na projektu Razvoja infrastrukture širokopojasnog pristupa na području gradova Samobor i Sveta Nedjelja te općine Stupnik.

Nakon provedenog glasovanja Gradsko vijeće Grada Samobora većinom glasova (17 „za“, 2 “protiv“ i 1 „suzdržan“) donijelo

**DOPUNU ODLUKE**

o davanju suglasnosti za provedbu aktivnosti na projektu Razvoja infrastrukture širokopojasnog pristupa na području gradova Samobor i Sveta Nedjelja te općine Stupnik.

 Tekst Dopune odluke prilaže se ovom zapisniku i njegov je sastavni dio.

 **Napomena: S obzirom da se sjednica nije snimala uz Zapisnik se prilaže popis vijećnika Gradskog vijeća Grada Samobora koji su glasali, a isti je sastavni dio ovog zapisnika.**

**AD2.)**

 **MIRAN ŠOIĆ** – Prelazimo na točku dva dnevnog reda – Ostale informacije.

 Ima li pitanja?

 S obzirom da se nitko ne javlja za riječ, a dnevni red je iscrpljen, zaključujem 23. sjednicu Gradskog vijeća Grada Samobora.

 Dovršeno u 7.15 sati.

**ZAPISNIČAR PREDSJEDNIK**

**Igor Rizmanovski, dipl. iur. Miran Šoić**